open-index/open-wikipedia-markdown huggingface dataset:
מלאכת מיסך

שמאל|ממוזער|250px|המיסך
**מְלֶאכֶת הַמֵּסֵךְ** היא אחת מל"ט מלאכות שבת, והיא סידור חוטי השתי לצורך האריגה כדי שיוכל אחר כך לארוג עליהם את חוטי הערב (מלאכת אורג), מלאכה זו הייתה במשכן כאחד משלבי ההכנה של חוטי יריעות המשכן. שיעור המלאכה הוא שיכין חוטים ברוחב שתי אצבעות. תולדת המלאכה הוא המכה על החוטים כדי לישרם שיהיו מוכנים לאריגה.

סידור חוטים כשלעצמו אינו נחשב למלאכה, מהות המלאכה היא רק סידור החוטים לצורך מלאכת האריגה, ולכן אם אדם יכין חוטים למטרה אחרת, למשל כדי לייבשם, הוא לא יעבור על איסור מלאכה זו, שכן במקרה כזה אין שם "מיסך" על הפעולה.
## קישורים חיצוניים
*  (מתוך ספרו של הרב יהודה חיון "ספרי אנציקלופדיה תורנית מרוכזת")

## הערות שוליים

מיסך
מלאכת משרטט

[260px|ממוזער|חיתוך [עור (חומר גלם)|עור על פי שרטוט.]]
**מלאכת משרטט** היא אחת מל"ט מלאכות שבת. מהות המלאכה היא חריתה ושריטה (**שרטוט**) על קלף או נייר לצורך כתיבה או חיתוך עור. במשכן היו משרטטים על יריעות המשכן בשלבי הכנתם כדי לסמן את המקום המיועד לחיתוך.

## גדר המלאכה
שיעור המלאכה היא בשרטוט שיש בו כדי לכתוב לפחות שתי אותיות.

שרטוט שלא לצורך כתיבה או חיתוך עור אינו נחשב בכלל המלאכה, שכן מהות מלאכה זו היא רק הכנה למלאכה שאחריה, וכל שהוא משרטט שלא לצורך או רק לסימון עצמי שאינו משמש להכנת מלאכה, אינו עובר על איסור מלאכה זו.

## ראו גם
* שרטוט בסת"ם

## קישורים חיצוניים
*  (מתוך ספרו של אחיקם קשת קובץ יסודות וחקירות השלם)

## הערות שוליים

משרטט
פשע מושלם

**פשע מושלם** הוא כינוי לפשע שנעשה באופן שמבצעיו אינם ניתנים לגילוי, ולכן הם חומקים מעונש. 

יש להבחין בין פשע מושלם לבין פשע שבו, מסיבות שונות, לא מושגת הרשעה – על מנת שפשע ייחשב מושלם נדרש יותר מאשר חוסר יכולת להרשיע, נדרש קושי מהותי לפענוח הפשע. יש הרואים כפשע מושלם רק פשע שעצם קיומו לא התגלה (למשל רצח הנחזה כמוות טבעי), משום שברגע שידוע שהתרחש פשע, הוא חדל להיות "מושלם". גישה נוספת מופיעה בספרו של גיירמו מרטינס, "רציחות נוסח אוקספורד": "הפשע המושלם אינו זה שנותר בלתי מפוענח אלא זה שמפוענח תוך ייחוסו לנאשם הלא נכון". על פי הגדרות אלה, הידיעה שפשע כלשהו היה פשע מושלם מתבררת רק כעבור זמן, כאשר הוא חדל להיות מושלם – כל זמן שהוא בגדר פשע מושלם, אין אנו יודעים זאת. 

מקרה נודע של רצון לבצע פשע מושלם, הוא זה של ליאופולד ולוב, שני צעירים שחתרו לבצע "פשע מושלם" של חטיפה ורציחה, לשם הפגנת עליונותם השכלית. השניים רצחו נער בן 14, נלכדו ונדונו למאסר עולם בתוספת 99 שנים. סיפורם היה נושא למספר סרטי קולנוע וספרים. 

פשע מושלם הוא נושא פופולרי בספרות בלשית, בסרטי בלש ובסרטי פשע.

קטגוריה:משפט פלילי
יעקב ריבלין

**יעקב ריבלין** (נולד ב-30 ביוני 1958) הוא עיתונאי ופרשן פוליטי חרדי-ישראלי.

## ביוגרפיה

נולד בירושלים ליצחק ולשמחה. אמו היא בתו של הרב יעקב עדס, ראש ישיבת פורת יוסף. למד בישיבת איתרי ואצל דודו הרב יהודה עדס בישיבת קול יעקב.

שירת בצה"ל ועשה שירות מילואים עד לגיל מבוגר.

תחילת דרכו העיתונאית הייתה בעיתון המחנה החרדי, ביטאון חסידי בעלז, שם שימש ככתב פוליטי במשך כשנתיים. בשנות ה-80 היה הכתב הפוליטי של העיתון "יום השישי" (תחת שם העט **י. יריב**). בשנות ה-90 עבר לעבוד ברשת המקומונים "קו עיתונות דתית", שם היה הפרשן הפוליטי הבכיר ובעל הטור הפוליטי "בית ספר לפוליטיקה". בשנת 2004 עבר לעיתון "בקהילה", שם הוא משמש כעורך החדשות. ריבלין גם משמש כפרשן פוליטי בקו הסקופים ומופיע שם אחת לשבוע. מדי שבוע מפרסם ריבלין טור אקטואליה מרכזי בפתח העיתון, המתפרסם גם באתר בחדרי חרדים. ריבלין משמש כיועץ תקשורת וכקופירייטר במשרד הפרסום 'חן'. 

בשנת 2011 החל להגיש ברדיו קול ברמה תוכנית אקטואליה שבועית בשם "פילפוליטיקה" יחד עם העיתונאי אבי בלום. במרץ 2017 הודיעו השניים על מעבר לרדיו קול חי. 
בספטמבר 2021 דורג באתר חרדים10 בפרויקט ״הנבחרת: 25 העיתונאים הכי משפיעים בתקשורת החרדית״..

ריבלין נשוי ללאה (לבית לוי), אב לשישה, מתגורר בשכונת הר נוף בירושלים.

## קישורים חיצוניים

* 
* מאמריו של יעקב ריבלין באתר כיכר השבת
* דף התוכנית פילפוליטיקה באתר רדיו קול ברמה

## הערות שוליים

קטגוריה:הר נוף: אישים
קטגוריה:משפחת עדס
יעקב ריבלין
קטגוריה:סגל בקהילה
קטגוריה:סגל רדיו קול חי
קטגוריה:עיתונאים חרדים ישראלים
קטגוריה:פרשנים פוליטיים ישראלים
קטגוריה:עיתונאי קווי הנייעס
קטגוריה:ישראלים שנולדו ב-1958
קטגוריה:בוגרי ישיבת איתרי
קטגוריה:בוגרי ישיבת קול יעקב
גשר על הוואדי

**גשר על הוואדי** היא סדרת טלוויזיה ישראלית תיעודית בת ארבעה פרקים, ששודרה בערוץ yes דוקו, החל מ-13 בדצמבר 2005. הסדרה הופקה עבור yes דוקו על ידי האחים תומר וברק הימן ובשיתוף קרן יהושע רבינוביץ לאמנויות תל אביב, ITVS.

"גשר על הוואדי" הוא שמו של מוסד חינוכי ייחודי הפועל ביישוב הערבי כפר קרע שבוואדי עארה. בית ספר זה קם כתוצאה מחזונם של הורים יהודים וערבים מיישובי ואדי עארה, שחלמו להקים יחד מוסד בו ילמדו ילדיהם את ערכי הדו קיום. במהלך הסדרה ליוו האחים הימן את פעילות בית הספר ותיעדו את הקשיים עימם נאלצו מקימי בית הספר להתמודד ואת המציאות הנפיצה אותה לא חזו. מול הילדים, המורים וההורים עמדו שלל סוגיות בעייתיות: האם יש ללמד את הילדים היהודים קוראן כשם שהילדים הערבים לומדים תנ"ך? כיצד לציין את יום העצמאות של מדינת ישראל - כיום חג או כיום אבל?

## קישורים חיצוניים
* 

קטגוריה:סדרות טלוויזיה תיעודיות ישראליות
קטגוריה:כפר קרע
קטגוריה:סדרות טלוויזיה ישראליות שעלו לשידור בשנת 2005
איצקוביץ'

איצקוביץ' הוא שם משפחה מזרח אירופאי שמשמעותו "בנו של יצחק". חלק מבעלי שם זה כותבים אותו בלא הפסיק העליון אחרי הצד"י הסופית

קטגוריה:שמות משפחה המבוססים על השם יצחק
קריון הולנד

[שמאל|ממוזער|250px|אחד מאריות הברונזה הצופים על שדה ה[צבעונים.]]
**קריון הולנד** (באנגלית: **Netherlands Carillon**) הוא קריון ממוקם בסמוך לבית הקברות הלאומי ארלינגטון שבמחוז ארלינגטון במדינת וירג'יניה שבארצות הברית.

## הקמה
הקריון הוענק לאזרחי ארצות הברית במתנה מאת אזרחי הולנד בשנת 1954 לאות תודה על שחרור הולנד מהכיבוש הנאצי והסיוע שהעניקה ארצות הברית להולנד לאחר מלחמת העולם השנייה.

הקריון שהוענק כלל 49 פעמונים, והוא הוצב בסמוך למיקומו הנוכחי. בשנת 1960 הועבר הקריון למיקומו הנוכחי - בתוך מגדל שתוכנן על ידי יוסט בוקס.

בשנת 1995 נוסף פעמון נוסף לקריון (ה-50 במספר), שנחנך מחדש ב-5 במאי, יום השנה החמישים לשחרור הולנד.

משקלם הכולל של הפעמונים 28 טונות, והכבד מבין הפעמונים שוקל 5,800 ק"ג. הפעמונים עשויים ברונזה. על כל אחד מהפעמונים סמל המסמל קבוצה באוכלוסיית הולנד, כך לדוגמה הקטן בפעמונים מסמל את ילדיה של הולנד. על הפעמונים מוטבעים פסוקים משיריו של המשורר ההולנדי בן ואן אייסלסטיין.

מגדל הפעמונים עשוי פלדה. גובהו 40 מטרים ומרביתו מחופה זכוכית. בגובה 25 מטרים מעל הקרקע מצוי תא הנגינה ומרפסת תצפית. המגדל מצוי במרכז רחבה, שבכניסה אליה מצויים שני פסלי אריות עשויים ברונזה מעשה ידי הפסל פול קנינג.

סביב המגדל שתולים פרחי צבעוני המסמלים את הולנד.

המגדל מצוי בסמוך לאנדרטת חיל הנחתים של ארצות הברית.

## קישורים חיצוניים

* 

קטגוריה:בית הקברות הלאומי ארלינגטון
קטגוריה:קריונים
קטגוריה:ארצות הברית: מגדלים
קטגוריה:יחסי ארצות הברית – הולנד
Blackened Sky

**Blackened Sky** הוא אלבום הבכורה של להקת הרוק האלטרנטיבי ביפי קליירו. מאלבום זה יצאו ארבעה סינגלים, והוא הגיע למקום ה-78 במצעד האלבומים הבריטי.

## רשימת שירים
כל השירים נכתבו והולחנו על ידי סיימון ניל, ג'יימס ג'ונסטון ובן ג'ונסטון.

# 3:38 - "Joy.Discovery.Invention"
# 3:27 - "27"
# 4:22 - "Justboy"
# Kill the Old, Torture Their Young" - 6:12
# The Go-Slow" - 3:59"
# Christopher's River" - 4:09"
# Convex, Concave" - 4:28"
# 3:21 - "57"
# Hero Management"- 4:46"
# Solution Devices" - 3:18"
# Stress on the Sky" - 4:14"
# Scary Mary" (Simon Neil/Martin Scott) - 3:05"

## ביסיידים מהאלבום
# Instruction" - 5:53"
# Breatheher" - 3:54"
# Being Gabriel" - 6:20"
# Unsubtle" - 2:27"
# Hope for an Angel" - 4:06"
# Time as an Imploding Unit/Waiting For Green" - 9:24"
# The Houses of Roofs" - 5:12"
# All The Way Down (Chapter 2)" - 3:16 - גרסת 2002"
# "(Kill the Old, Torture Their Young (Evening Session Version"

## צוות
* סיימון ניל - שירה, גיטרה, מפיק
* ג'יימס ג'ונסטון - בס, שירה, מפיק
* בן ג'ונסטון - תופים, שירה, מפיק
* כריס שלדון - מפיק מוזיקלי

## קישורים חיצוניים

קטגוריה:אלבומי בכורה מ-2002
קטגוריה:אלבומים באנגלית
קטגוריה:אלבומי רוק אלטרנטיבי
מעבר פריסלופ

**מעבר פריסלופ** (ברומנית: **Pasul Prislop**) הוא מעבר ההרים הגבוה ביותר בהרי הקרפטים הרומנים, בצפון רומניה סמוך לעיירה בורשה, המתנשא לגובה של 1,416 מטר מעל פני הים ומחבר בין מחוז מרמורש ממערב לאזור בוקובינה ממזרח. אורכו 50 קילומטר ורוחבו כ-30–40 מטר, והוא מתחבר לכביש DN18. בחורף, בגלל הגובה, המעבר מושלג, אך בקיץ נשקף נוף של בוקובינה, הרי רודנה - כולל פסגות אינאו (Ineu) ופייטרוסו (Pietrosu) - ומעיינות ביסטריצה.

אחת לשנה בחודש אוגוסט מתקיים במקום פסטיבל ריקודי עם מקומי בשם "הורה לה פריסלופ"

## קישורים חיצוניים

*מעבר פריסלופ
*תמונות מהורה לה פריסלופ

## הערות שוליים

קטגוריה:רומניה: מעברי הרים
קטגוריה:מעברי הקרפטים
קטגוריה:מרמורש
איגנץ שופאנציג

**איגנץ שופאנציג** (בגרמנית: **Ignaz Schuppanzigh**; 20 בנובמבר 1776 – 2 במרץ 1830) היה כנר אוסטרי, ידידו ומורו של בטהובן, ומי שעמד בראש רביעיית המיתרים הפרטית של הרוזן רזומובסקי. שופאנציג והרביעייה שלו ניגנו בביצועי בכורה רבות מרביעיות המיתרים של בטהובן, בעיקר האחרונות שבהן. רביעיית רזומובסקי נחשבת לרביעיית המיתרים המקצועית הראשונה. עד לייסוד רביעייה זו, נוגנו רביעיות בעיקר בידי חובבים או בידי נגנים מקצועיים, שהתכנסו לנגינה משותפת באופן חד-פעמי.

## ביוגרפיה
שופאנציג נולד ב -1776 בווינה, כבנו של פרופסור לאיטלקית באקדמיה הצבאית על שם תרזה. עוד לפני שמלאו לו 21 כבש לו שופאנציג מעמד של כנר וויולן וירטואוז, ואף של מנצח. הוא היה מורו לכינור של בטהובן, והשניים נשארו ידידים עד מות בטהובן. 

לעניין הרב ששופאנציג גילה בנגינת רביעייה היה תפקיד מרכזי בתמורה שחלה בביצוע ובהלחנת רביעיות. רפרטואר הרביעיות לפני בטהובן היה אפשרי לביצוע בשלמותו בידי חובבים ברמה גבוהה ובידי מקצוענים לאחר חזרות מעטות. הרביעיות של בטהובן הציגו הרבה קשיים טכניים חדשים, שאי אפשר להתגבר עליהם לחלוטין ללא השקעה רצינית בחזרות. הקשיים האלה כוללים תרוצות מורכבות המנוגנות בו זמנית בשני כלים או יותר, מקצבים צולבים והמיולות, והרמוניות קשות, שמחייבות תשומת לב מיוחדת לאינטונציה. כששופאנציג קבל לפני בטהובן על קטע קשה במיוחד, ענה בטהובן, "הסבור הוא, שאני חושב על כינורו העלוב כאשר הרוח מדבר אלי?"

ב-6 במרץ 1825 נפתחה סדרת קונצרטים למנויים של שופאנציג בביצוע רביעיית מיתרים חדשה של בטהובן, אופוס 127. שופאנציג קיבל את היצירה לידיו זמן קצר יחסית לפני הקונצרט, על אף פניות חוזרות ונשנות אל בטהובן, ולא הצליח לבצע את תפקידו הקשה באופן מניח את הדעת. המאזינים התקשו גם הם לעמוד על טיבה של המוזיקה, אלפרד אברט, כתב עיתון תיאטרון, סיפר איך ניצלה הרביעייה מגורל של אי-הבנה והתעלמות הודות לביצוע חוזר, הפעם עם כנר ראשון אחר, פרופסור ביהם, לפני קהל מובחר של מבינים באמנות.

רביעיית רזומובסקי ניגנה בביצועי בכורה גם יצירות של מלחינים אחרים. פרנץ שוברט הקדיש את רביעיית "רוזמונדה" שלו לשופאנציג.

## קישורים חיצוניים

## הערות שוליים

קטגוריה:כנרים אוסטרים
קטגוריה:מורים למוזיקה באוסטריה
קטגוריה:מנצחים אוסטרים
קטגוריה:וינה: אישים
קטגוריה:בטהובן
קטגוריה:ילידי 1776
קטגוריה:נפטרים ב-1830
אבי משולם

**אבי משולם** (נולד ב-16 בפברואר 1977) הוא עיתונאי ישראלי, לשעבר מנכ"ל רדיו תל אביב ועורך עיתון "מעריב". בפברואר 2023 מונה לעורך הראשי של קבוצת ידיעות אחרונות, במטרה להוביל לאיחוד מלא בין המערכות של העיתון ו-ynet.

## ביוגרפיה
בצעירותו היה משולם דובר נוער הליכוד וחבר מערכת התוכנית "איך להרוס שעה" של קבוצת "טEלEנוער", ששודרה במסגרת שידורי חברת הכבלים "תבל".

משולם שירת בגלי צה"ל בשנים 1995–1999. היה כתב ועורך במחלקת הספורט של התחנה וכן מגיש וחבר במערכת התוכנית "ואקום". לאחר סיום שירותו בגלי צה"ל, ערך והגיש תוכניות מוזיקה ישראלית ברשת ג', בהן "רוק בישראל".

מאז שנת 2000 עבד משולם במחלקת התוכן של אתר החדשות "וואלה". תחילה הקים את מחלקת הווידאו של האתר, לאחר מכן הקים וערך את אתר הנוער "וואלה! zone" ומאז, במשך שש שנים, שימש כעורך הראשי של האתר, עד לשנת 2010.

בנובמבר 2010 מונה כיועץ לזכי רכיב, שהיה באותה עת בעל השליטה במניות "מעריב" ומספר שבועות לאחר מכן החליף את יואב צור בתפקיד העורך. במאי 2011 רכש תאגיד IDB את השליטה בעיתון. עם רכישת העיתון הודיע יו"ר התאגיד, נוחי דנקנר, כי משולם ימשיך בתפקידו כעורך מעריב. עם זאת, בחודש אוגוסט הוחלף משולם בניר חפץ, אולם פורסם כי יישאר בתפקיד בכיר בעיתון.

ביולי 2012 מונה משולם למנכ"ל רדיו תל אביב במקומו של דני נישליס. במקביל, הוא שימש כמרצה לתקשורת במרכז הבינתחומי הרצליה, עד לפברואר 2022 כשהחליט לסיים את תפקידו לאחר כ-17 שנים.

במהלך שנת 2016 שימש מדי פעם כמנחה מחליף בתוכנית הטלוויזיה "תיק תקשורת" בטלוויזיה החינוכית. באוקטובר באותה שנה הפך למנחה הקבוע של התוכנית, במקומו של ניב רסקין.

באוקטובר 2022 הודיע על פרישתו מרדיו תל אביב. בפברואר 2023 התמנה לעורך העל של קבוצת ידיעות אחרונות.

למשולם תואר ראשון בחינוך מהקריה האקדמית אונו.

משולם הוא בן-זוגה של העיתונאית דוריה למפל. בספטמבר 2016 נולדה בתם הבכורה. הם מתגוררים בכרם התימנים.

## קישורים חיצוניים

* 
* 
* 
* 

## הערות שוליים

קטגוריה:פעילי הליכוד
קטגוריה:חיילי גלי צה"ל
קטגוריה:סגל מעריב
קטגוריה:עורכי מעריב
קטגוריה:סגל וואלה!
קטגוריה:סגל ידיעות אחרונות
קטגוריה:בוגרי הקריה האקדמית אונו
קטגוריה:ישראלים שנולדו ב-1977
קרב אניווטוק

**קרב אניווטוק** היה קרב בין האימפריה היפנית לבין ארצות הברית, שנערך באטול אניווטוק שבאיי מרשל בין 17 ל-23 בפברואר 1944, כחלק מהמערכה באסיה ובאוקיינוס השקט של מלחמת העולם השנייה.

## רקע
ההתקפה על אטול אניווטוק התרחשה לאחר ההצלחה האמריקאית בקרב קווג'לין, השוכן דרומית-מזרחית לאניווטוק. האמריקאים ראו באניווטוק יעד חשוב בשל המעגן ושדה התעופה שבו, שהיו חיוניים לשם התקפה על איי מריאנה בצפון-מערב.

מערך ההגנה באטול בשנת 1943 היה דליל, זאת בשל העובדה כי היפנים סברו שהצי האמריקאי יתקוף תחילה בדרום-מערב איי מרשל, אך בסוף השנה נשלחו תגבורות שמטרתן הייתה לגרום לאבדות רבות יותר בקרב האמריקאים, כשאלה יתקפו את האיים. החטיבה האמפיבית הראשונה הגיעה לאטול בינואר ועימה 9 טנקים קלים. מפקד חיל המצב באטול, מייג'ור-ג'נרל יושימי נישידה, החל בבניית ביצורים אך התקפות אוויריות חוזרות ונשנות הקשו על הבנייה ושטחם הקטן של איי האטול הפך את ההגנה עליהם לבלתי אפשרית. 

להתקפה על אניווטוק קדם מבצע כדור ברד, במהלכו שלח תת-אדמירל ריימונד ספרואנס שייטת של נושאות מטוסים ללגונת טרוק שבאיי קרוליין. השייטת השמידה 15 ספינות מלחמה ומעל 250 מטוסים, ובכך נותק אניווטוק ממקורות הסיוע והאספקה שלו.

## הקרב
ההפגזה הימית על אניווטוק החלה ב-17 בפברואר, ורגימנט הנחתים ה-22, בפיקודו של קולונל ג'ון ווקר, נחת על האי אֶנְגֵבּי שבצפון האטול ב-18 בפברואר בשעה 08:44. הנחתים נתקלו בהתנגדות קלה בלבד והאי כולו נכבש תוך שש שעות. מסמכים יפניים שנתפסו הראו כי ההגנה על האי אניווטוק בדרום האטול, המטרה הבאה של הנחתים, קלה בלבד. ב-19 בפברואר, לאחר הפגזה ימית קצרה, נחת רגימנט הרגלים ה-106 מהדיוויזיה ה-27 על האי אניווטוק, בציפייה לקרב קל. ואולם, הסתבר כי בניגוד למידע המוקדם המגינים היפנים על האי אניווטוק היו מחופרים היטב והצליחו לעצור את התקדמות האמריקאים. החיילים האמריקאים השלימו את כיבוש האי רק ב-21 בפברואר, ובמהלך הקרב נהרגו מעל 800 חיילים יפניים ו-37 חיילים אמריקאים.

האמריקאים למדו לקח באי אניווטוק, ולפני שנחתו על האי פָּארי הסמוך ירו עליו אוניות המערכה "טנסי" ו"פנסילבניה" מעל 900 טון פגזים. כשנחת הרגימנט ה-22 על האי ב-22 בפברואר הוא נתקל בהתנגדות קלה בלבד, ויום לאחר מכן הושלם כיבוש האטול כולו.

## תוצאות הקרב
אטול אניווטוק שימש בסיס ימי ושדה תעופה בעת המערכה על איי מריאנה ופלאו.

## ראו גם
* המערכה באיי גילברט ומרשל

## לקריאה נוספת

* Morison, Samuel Eliot. **Aleutians, Gilberts and Marshalls, June 1942-April 1944, History of United States Naval Operations in World War II**, University of Illinois Press, 2001. .
*Rottman, Gordon & Howard Gerrard, **The Marshall Islands 1944: Operation Flintlock, the capture of Kwajalein and Eniwetok**, Osprey Publishing, 2004. .


## קישורים חיצוניים

* ברטון רייט ה-3, Eastern Mandates, המרכז להיסטוריה צבאית של צבא ארצות הברית.
* הנפשה של קרב אניווטוק.

אניווטוק
קטגוריה:מלחמת העולם השנייה: 1944
הבמה החשמלית - אגדת רוקנ'רול

**הבמה החשמלית - אגדת רוקנ'רול** הוא סרט תיעודי שביים ניסים מוסק, ויצא לאקרנים ב-2008. הסרט עוסק בלהקת הרוק הבמה החשמלית ובנגן הגיטרה שהוביל אותה שלמה מזרחי, שהייתה בולטת מאוד בסצנה הירושלמית של סוף שנות השישים. הסרט מציג פרספקטיבה רחבה של חיים של חברי הלהקה מתקופת הזוהר שלהם ועד היום, במקביל עם תיאור של השינויים שחלו בירושלים בתקופות אלו. הסרט התחרה בתחרות הסרט התיעודי של פסטיבל הסרטים הבינלאומי חיפה.

## תקציר העלילה
להקת הבמה החשמלית הייתה מהלהקות החשובות של הרוק הירושלמי בפרט והישראלי בכלל. חברי ההרכב היו נערים שיצאו משכונות מצוקה, ממוסררה ומנחלאות. למרות הצלחתם הם מעולם לא הקליטו אלבום משלהם. הם הקליטו סינגל עם צביקה פיק (מתוך האלבום זוהי הדרך שלי) ואת חנטריש ¼3 עם דני בן ישראל, אך בשני המקרים לא קיבלו קרדיט. בסרט מוסק מוצא את כל חברי הלהקה ומציע להם לשוב ולנגן יחד כדי להפיק אלבום משל עצמם. הסרט עוקב אחרי סיפורי החיים שלהם מאז ועד היום, ומציג את תהליך העבודה המשותפת שלהם אחרי 37 שנים. הם לא מצליחים להקליט אלבום אלא מופיעים בצוללת הצהובה בירושלים עם הופעת אורח של המעריץ שלהם ברי סחרוף במופע שמשודר בערוץ הראשון.

## קישורים חיצוניים

* על הסרט, באתר "הבמה"
* , הערוץ הראשון, 2008
* 

* ״הבמה החשמלית - אגדת רוקנרול״, הסרט המלא לצפייה ללא תשלום באתר ארכיון ישראלי לסרטים - סינמטק ירושלים

## הערות שוליים

קטגוריה:סרטים תיעודיים ישראליים
קטגוריה:סרטי 2008
קטגוריה:מוזיקה ישראלית: סרטים תיעודיים
קטגוריה:סרטים ישראליים משנת 2008
המערכה על איי וולקנו וריוקיו

**המערכה על איי וולקנו וריוקיו** הייתה סדרת קרבות ועימותים בין כוחות בעלות הברית לבין כוחות האימפריה היפנית, מהמערכה באסיה ובאוקיינוס השקט במלחמת העולם השנייה. המערכה נמשכה מינואר עד יוני 1945.

המערכה התרחשה באיי וולקנו ובאיי ריוקיו. שני קרבות הקרקע העיקריים במערכה זו היו קרב איוו ג'ימה (16 בפברואר – 26 במרץ) וקרב אוקינאווה (1 באפריל – 21 ביוני). בנוסף התרחש קרב ימי עיקרי מבצע טן-גו (7 באפריל), שקיבל את שמו משם המבצע היפני שממנו התפתח הקרב.

המערכה הייתה חלק מהמערכה על יפן שמטרתה הייתה כיבוש אזורי היערכות לקראת פלישה ליפן, והקמת בסיסים אוויריים וימיים לסיוע לפלישה. הטלת פצצות האטום על הירושימה ועל נגסאקי הביאו לכניעת יפן ולמעשה הפכו את הפלישה לבלתי נחוצה.

## ראו גם
* מבצע נפילה

## לקריאה נוספת

*Drea, Edward J. (1998). "An Allied Interpretation of the Pacific War," in **In the Service of the Emperor: Essays on the Imperial Japanese Army**, University of Nebraska Press, 1998, p. 42-60. .


## קישורים חיצוניים
* ארנולד פישר, Ryukyus, המרכז להיסטוריה צבאית של צבא ארצות הברית.

*
קטגוריה:קרבות ארצות הברית במלחמת העולם השנייה
קטגוריה:קרבות יפן במלחמת העולם השנייה
קטגוריה:זירת אסיה והאוקיינוס השקט במלחמת העולם השנייה
ג'ורג' בונהאם

סר **סמיואל ג'ורג' בונהאם** (באנגלית: **Sir Samuel George Bonham**; בסינית: 文咸 או 般咸; 7 בספטמבר 1803 - 8 באוקטובר 1863) היה מושלה השלישי של הונג קונג.

## קורות חיים
בונהאם נולד בפאוורשאם שבקנט והיה בנם של רב החובל ג'ורג' בונהאם (שעבד בחברת הודו המזרחית הבריטית) ושל איזבלה, רעייתו השנייה. אביו טבע עם ספינתו בשנת 1810 בהיותו בן 7.

בשנת 1837 מונה בונהאם לתפקיד מושל מושבת המצרים (סינגפור והסביבה), תפקיד בו כיהן עד שנת 1843. לאחר תום כהונתו שירת בחברת הודו המזרחית וב-20 במרץ 1848 מונה לתפקיד המושל השלישי של הונג קונג, וכן לתפקיד נציג מוסמך של החברה - האחראי על הסחר עם סין.

בתקופת כהונתו כמושל הקפיד על תקציב מאוזן ועודד את שוק הנדל"ן בהונג קונג במטרה להגביר את הכנסות הממשל ממסים. במהלך כהונתו נאבק חיל הים המלכותי הבריטי על השליטה בים שסביב הונג קונג למול שודדי הים ששלטו אז באזור. בשנת 1850 קיבל את תואר אביר מסדר האמבט, ובשנת 1852 קיבל תואר ברונט.

בשנת 1846 נשא בונהאם לאישה את אלן אמיליה ברנארד, ונולד להם בן אחד - ג'ורג' פרנסיס בונהאם.

בונהאם פרש מתפקידו באפריל 1854.

רעייתו של בונהאם נפטרה בשנת 1859. בונהאם עצמו נפטר ב-8 באוקטובר 1863.

על שמו של בונהאם נקראים רחוב בונהאם בסינגפור, ומספר רחובות באי הונג קונג.

## לקריאה נוספת

*ג'י. בי. אנדקוט, '''ביוגרפיה של ראשיתה של הונג קונג''', 1862, הוצאת אוניברסיטת הונג קונג

קטגוריה:מסדר האמבט: אבירים וגבירות מפקדים
קטגוריה:מושלי הונג קונג
קטגוריה:בריטים שנולדו ב-1803
קטגוריה:בריטים שנפטרו ב-1863
יוגי דב (סרט)

**יוגי דב** (באנגלית: **Yogi Bear**) הוא סרט הנפשה ולייב אקשן, המבוסס על סדרת טלוויזיה באותו השם של האנה-ברברה.

## תקציר העלילה
כאשר פארק ג'ליסטון מאבד פופולריות, מחליט ראש העיר למכור אותו לחוטבי עצים, ולפנות את תושביו החיות. יוגי ובובו, שזה ביתם היחיד, מחליטים להצטרף ליריבם שומר היער סמית' ולהציל את הפארק.

## צוות השחקנים הראשי
* **[[דן אקרויד]]** בתפקיד יוגי דב (דיבוב)
* **[[ג'סטין טימברלייק]]** בתפקיד בובו (דיבוב)
* **[[טום קוואנו]]** בתפקיד שומר היער סמית'
* **[[אנה פריס]]** בתפקיד רייצ'ל
* **[[טי. ג'יי. מילר]]** בתפקיד שומר היער ג'ונס
* **[[אנדרו דאלי]]** בתפקיד ראש העיר בראון

## קישורים חיצוניים

* 

* 
* 

קטגוריה:סרטי תלת-ממד
קטגוריה:סרטים אמריקאיים
קטגוריה:סרטי קומדיה
קטגוריה:סרטי 2010
קטגוריה:סרטים מצוירים למחצה
קטגוריה:סרטי האחים וורנר
קטגוריה:סרטים מבוססי סדרות טלוויזיה
קטגוריה:סרטי אנימציה ממוחשבת
קטגוריה:סרטים שצולמו בניו זילנד
קטגוריה:יוגי דב
קטגוריה:סרטים על צבים
עוף טיקה מסאלה

250px|שמאל|ממוזער|עוף טיקה מסאלה
**[[עוף טיקה]] מסאלה** (באנגלית: **Chicken tikka masala** - צ'יקן טיקה מסאלה; בהינדית: **चिकन टिक्का मसाला**; באורדו: **مرغ تکہ مصالحہ**) הוא מאכל בשר עוף המתובל בגאראם מסאלה או בקארי, המוגש ברוטב אדום המכיל לרוב עגבניות ולעיתים יוגורט או שמנת או חלב קוקוס.

מאכל זה, שמקורו שנוי במחלוקת, הפך עם השנים, בשל ההגירה הגדולה לבריטניה מהודו ופקיסטן, למאכל נפוץ במטבח הבריטי, ויש אף הרואים בו "מאכל לאומי" בריטי. רשת החנויות הבריטית מרקס אנד ספנסר מוכרת מדי שבוע כ-18 טון ממאכל זה.

ככל הנראה מקורו של המאכל באזור פנג'אב שבהודו, אולם יש הסוברים שאין מדובר במאכל הודי מקורי אלא במאכל שפותח במסעדות ההודיות באזור הסוהו של לונדון בשנות ה-70 של המאה ה-20.

## רכיבים
מאכל זה מורכב מחתיכות עוף בסגנון טיקה - עוף המושרה ביוגורט והמבושל בתנור טנדור. העוף מוגש עם רוטב המכיל גאראם מסאלה או תערובת תבלינים בעלת הרכב שונה, וכולל לרוב עגבניות או רסק עגבניות וכן שמנת או יוגורט ולפעמים חלב קוקוס. פפריקה או כורכום נותנים למנה את הצבע האדום או הכתום שלה.
אין מתכון רשמי למאכל זה.

## מקור המנה
שמאל|ממוזער|250px|עוף טיקה מסאלה
הסברה המקובלת למקורו של מאכל זה היא כי הוא הומצא במסעדה הודית, בנגלדשית או פקיסטנית בלונדון, וכי אין מדובר במאכל הודי מקורי.

ישנה מחלוקת בשאלה אם המאכל הומצא בלונדון או בגלאזגו שבסקוטלנד, אף שישנם מומחים הודים הטוענים שמדובר במזון שמקורו בפנג'אב ושהמתכון יובא לבריטניה. מחלוקת זו הגיעה לידי דיון בפרלמנט הבריטי עת שחבר הפרלמנט מוחמד סארוואר (ממוצא פאקיסטני) הגיש הצעת חוק לפיה הפרלמנט יתמוך בפנייה לאיחוד האירופי לצורך קביעה כי מדובר במאכל לאומי של סקוטלנד.

## קישורים חיצוניים

* מתכון באתר של The Good Food Institute
* 
* 
* מתכון באתר "אכול ושאטו"
* 

## הערות שוליים
 

קטגוריה:המטבח ההודי
קטגוריה:המטבח הבריטי
קטגוריה:המטבח הפקיסטני
טיקה מסאלה
קטגוריה:מאכלים לאומיים
עזרא בצרי

הרב **עזרא בצרי** (נולד בשנת 1937) הוא אב"ד בירושלים ומחבר ספרים.

## ביוגרפיה
נולד בירושלים לרב יוסף בצרי, שהיה נכד אחותו של הרב יוסף חיים, בעל "בן איש חי". כמו כן, הוא נינו של המקובל הרב יהודה פתיה. אחיו הצעיר הוא המקובל הרב דוד בצרי. אחיינו הוא  הרב יצחק בצרי.

בשנות ה-50 עת היה חשש שיגייסו את בני הישיבות לצבא השיג אישור מזויף של פסיכיאטר שהוא חולה נפש, ובאמצעותו השיג פטור משירות צבאי. לימים הסביר שהאמין שגיוס בני הישיבות אינו ראוי ולכן ראה בשימוש במסמך כוזב כדי להכשיל את הגיוס שלו מהלך כשר. 

למד 14 שנים בישיבת פורת יוסף אצל הרב עזרא עטייה וקרובו הרב יהודה צדקה ששימש כראש הישיבה, וכן אצל הרב יצחק נסים. בשנת 1971 מונה לדיין בבית הדין הרבני האזורי ברחובות. בשנת 1975 התמודד על תפקיד הרב הראשי של חיפה אך לא נבחר. בשנת 1977 ביקש להתמודד על תפקיד הרב הראשי של ירושלים, אולם דבר המסמך הכוזב פורסם בתקשורת ובעקבות זאת ירדו סיכוייו להיבחר וברגע האחרון הוא הסיר את מועמדותו. 

בהמשך עבר לכהן כאב"ד בירושלים. בשנת 1986 מונה בידי שר הדתות יוסף בורג לתפקיד דיין בבית הדין הגדול במינוי בפועל. בשנת 1987 ביזמתו של יאיר צבן סוכל מינויו לבית הדין הגדול על ידי היועץ המשפטי לממשלה. ניסיונות חוזרים למנותו לבית הדין נתקלו שוב ושוב בהתנגדות והוא לא מונה לבית הדין הגדול.  בשנת 1989 ביקש הרב בצרי להתגייס באופן סמלי לצה"ל אולם הדבר לא התאפשר והניסיונות החוזרים ונשנים למנותו כדיין בבית הדין הרבני העליון שנמשכו גם ב-1992 עלו בתוהו. בשנת 1993 היה מועמד למשרת הראשון לציון והרב הראשי לישראל.

הרב בצרי ייסד את מכון הכתב, ובמסגרתו ההדיר, ערך והוציא ספרים תורניים רבים, בעיקר של חכמי ספרד. כמו כן פרסם ספרים ומאמרים בבמות שונות בנושאי דין ומשפט. על פועלו התורני זכה בשנת תשמ"ו בפרס הרב מימון. 

כיום הוא עומד בראש מוסדות "עמלי תורה" בשכונת הר נוף בירושלים ורב בית הכנסת "משכן אהרון" בשכונה.

## משפחתו
אשתו הייתה הרבנית סימה בצרי (נפטרה בפברואר 2021), שהוציאה לאור את סדרת הספרים "הנישואין - משימה!" ו"משימה בשניים".

## חיבוריו
* **דיני ממונות** (4 חלקים)
* **דיני אישות** (2 חלקים)
* **הלכות ריבית**, **הלכות צדקה**, **הלכות מעשר כספים** - תדפיסים מתוך **דיני ממונות**
* **שערי עזרא** - שאלות ותשובות ופסקי דין בארבעה חלקי השולחן ערוך (4 חלקים) 
* **תורת הטהרה** - הלכות נידה, חלה והדלקת הנר
* **ספר הצוואות** - באו בו הדינים הנצרכים לעריכת צוואות ונוסח הצוואות הכשרות

## קישורים חיצוניים
* 
* 
* 
* 

## הערות שוליים

קטגוריה:אבות בית הדין הרבני בירושלים
קטגוריה:הר נוף: רבנים
קטגוריה:זוכי פרס הרב מימון
קטגוריה:מהדירי ספרות תורנית
קטגוריה:מחברי ספרי הלכה
קטגוריה:מחברי ספרי שו"ת ישראלים
קטגוריה:משפחת חיים (בגדאד)
קטגוריה:משפחת פתיה
קטגוריה:ישראלים שנולדו ב-1937
פרדראג דנילוביץ'

**פרדראג "סשה" דנילוביץ**' (בסרבית: **Предраг Даниловић**; נולד ב-26 בפברואר 1970, בסרייבו, בוסניה והרצגובינה) הוא כדורסלן עבר סרבי ונשיא קבוצת הכדורסל פרטיזן בלגרד. דנילוביץ', המתנשא לגובה 1.96 מ', שיחק בעמדת הקלע ונחשב לשחקן קשוח בעל יכולת חדירה טובה. בנוסף הצטיין במשחק ההגנה.

דנילוביץ' הוא בעל קריירה מפוארת באירופה ובליגת ה-NBA ונחשב לאחד מגדולי הכדורסלנים הסרבים בהיסטוריה.

## קריירה
### ראשית הקריירה

דנילוביץ' החל את הקריירה המקצוענית שלו בקבוצת פרטיזן בלגרד ושיחק בה בין השנים 1988–1992. במהלך תקופה זו זכתה הקבוצה בגביע קוראץ' ב-1989 ובגביע אירופה לאלופות בשנת 1992, כאשר דנילוביץ' קלע 25 נקודות במשחק הגמר הדרמטי מול חובנטוד בדאלונה שהסתיים בתוצאה 71-70 ונבחר לשחקן המצטיין של הפיינל פור.

לאחר הצטיינותו במדי פרטיזן חתם דנילוביץ' במועדון הפאר האיטלקי וירטוס בולוניה, שם שיחק בין השנים 1992–1995. במהלך שלוש שנים אלו הוביל את המועדון לזכייה באליפות הליגה המקומית בכל עונה.

### קריירת NBA
דנילוביץ' נבחר בדראפט של 1992 על ידי הגולדן סטייט ווריורס במקום ה-43 אך המשיך לשחק באירופה. רק בעונת 1995/1996, לאחר שהזכויות עליו הועברו לקבוצת מיאמי היט, חצה דנילוביץ' את האוקיינוס והחל לשחק בליגת ה-NBA. במהלך עונת הרוקי השיג ממוצע של 13.4 נקודות ב-43.6% מקו השלוש, אך שיחק רק 19 משחקים עקב פציעה. בעונה הבאה המשיך במיאמי אך הוגבל שוב עקב פציעות ל-43 משחקים בהם השיג 11.3 נקודות בממוצע. בעונת 1997/1998 עבר לקבוצת דאלאס מאבריקס, אך שוב שיחק רק 13 משחקים עקב פציעות.

### פרק שני באירופה
לאחר שפרק הקריירה שלו ב-NBA הסתיים באכזבה יחסית, חזר דנילוביץ' בשנת 1997 לקבוצתו הקודמת, וירטוס בולוניה, ושיחק בה עד לפרישתו בשנת 2000.

במהלך עונות אלו הציג דנילוביץ' יכולת עילאית. בעונת 1997/98 הוביל את המועדון האיטלקי לזכייה בגביע אירופה לאלופות ב-1998, אחרי ניצחון משכנע מול א.א.ק. אתונה בתוצאה 58-44, ולזכייה באליפות המקומית. בסוף עונה זו נבחר לשחקן השנה באירופה.

בעונת 1998/1999 שוב הוביל את המועדון לגמר הפיינל פור האירופאי, אך הפעם נחלו הפסד מפתיע מול ז'לגיריס קובנה. בליגה המקומית זכה עם המועדון בגביע האיטלקי.

בסוף עונת 1999/2000, אחרי קריירה רוויית פציעות, הודיע דנילוביץ' על פרישה ממשחק בגיל 30 בלבד.

### נבחרת יוגוסלביה
דנילוביץ' שיחק בנבחרת יוגוסלביה והוביל אותה לזכייה במדליית הכסף באולימפיאדת אטלנטה ב-1996 לאחר הפסד לנבחרת החלומות של ארצות הברית. בנוסף הוביל דנילוביץ' את נבחרתו לזכייה בארבע אליפויות אירופה (1989, 1991, 1995, 1997) ולמדליית ארד באליפות אירופה ב-1999. באליפות אירופה שהתקיימה ב-1997 נבחר לחמישיית הטורניר (בצוותא עם עודד קטש).

### נשיא קבוצה

כיום משמש כנשיא קבוצת פרטיזן בלגרד. בשנת 2007 היה מעורב בתקרית אלימה והורחק לשנתיים ממגרש הכדורסל לאחר ששלח אגרוף לשופט במהלך משחק נגד המופארם.

## חייו האישיים
דנילוביץ' נשוי לסווטלנה, שדרנית ספורט סרבית, ויש להם שתי בנות ובן.

## קישורים חיצוניים

* דף השחקן באתר ה-NBA

## הערות שוליים

קטגוריה:כדורסלנים יוגוסלבים
קטגוריה:כדורסלני פרטיזן בלגרד
קטגוריה:כדורסלני וירטוס בולוניה
קטגוריה:כדורסלני מיאמי היט
קטגוריה:כדורסלני דאלאס מאבריקס
קטגוריה:סרייבו: אישים
קטגוריה:כדורסלנים סרבים
קטגוריה:כדורסלנים באולימפיאדת אטלנטה (1996)
קטגוריה:כדורסלנים באולימפיאדת סידני (2000)
קטגוריה:בחירות דראפט של גולדן סטייט ווריורס
קטגוריה:זוכי מדליית כסף אולימפית
קטגוריה:סרבים שנולדו ב-1970
קורא ספרים אלקטרוני

[שמאל|ממוזער|250px|שני דגמים של הקורא האלקטרוני [קינדל]]
ממוזער|250px|קורא ספרים אלקטרוני
**קורא ספרים אלקטרוני** הוא מכשיר ייעודי להצגת ספרים אלקטרוניים (להבדיל ממחשב, שהצגת ספרים אלקטרוניים היא אחת ממגוון רחב של המטרות שלו).

בשלהי המאה העשרים הוחל בפיתוח קוראי ספרים אלקטרוניים – מכשירים ייעודיים לקריאה של ספר דיגיטלי. מכשירים אלה מתאפיינים בגודל קטן יחסית למחשב, גודל הקרוב לזה של ספר כיס, ויכולת לטלטל אותם בקלות ממקום למקום, ללא צורך בחיבור קבוע לרשת החשמל או לקווי תקשורת.

דגמים בולטים של מכשירים כאלה הם סוני רידר, נוק, קובו ואמזון קינדל המוביל את הקטגוריה.

מכשירי קריאה אלו מחולקים למכשירים בעלי צג LCD וכאלו בעלי תצוגה אלקטרופורטית ("דיו אלקטרוני") שנותנת תחושה של קריאה מנייר ולא כוללת תאורה אחורית כלשהי. גם מחשב לוח, הדומה בצורתו לקורא ספרים אלקטרוני, אך הוא מחשב, מתחרה בקורא האלקטרוני על לבם של הקונים.

## טכנולוגיה של דיו אלקטרוני
הטכנולוגיה הייחודית של דיו אלקטרוני (E-ink) היא זו שתרמה להצלחתם של קוראי ספרים אלקטרוניים ייעודיים. המכשיר "מדפיס את הדף" ולא מבזבז אנרגיה בין הדפסה אחת לאחרת. התוצאה היא זמן ארוך במיוחד שהמכשיר עובד ללא טעינה (עד חודש ימים), משום שהאנרגיה מבוזבזת אך ורק בדפדוף הדפים ולא בזמן הקריאה עצמו. בנוסף, מסכי הדיו אלקטרוני אינם מרצדים ואינם מעייפים את העיניים כמו מסכי מחשב. כל זה תורם לחוויית קריאה שמדמה קריאת ספר מודפס.

## תמיכה בעברית
קוראי ספרים אלקטרוניים תומכים על פי רוב במספר פורמטים של ספרים אלקטרוניים אך לא כל הפורמטים האלו תומכים בעברית. מכשירים רבים מתקשים להתמודד עם הצגה נכונה של העברית גם עם פורמטים שתומכים בה. לעיתים נדרשות התאמות מיוחדות או עדכונים שמאפשרים תמיכה כזו.
קורא הספרים האלקטרוני הראשון שתמך בספרים בעברית היה של חברת Bookware הישראלית.
קוראי ספרים אלקטרוניים נוספים התומכים בספרים בעברית הם: inkBOOK המגיע עם אפליקציית הליקון מותקנת, eSlick ,PAGEone, פוקטבוק, אמזון קינדל ו-Evrit. בשנים האחרונות נכנסו לישראל שתי חברות נוספות של קוראי ספרים אלקטרוניים: Onyx Boox הסינית ו-Pocketbook האוקראינית. כל הדגמים של חברות אלה מאפשרים לא רק תמיכה מלאה בקבצים בעברית, אלא אף תפריט מלא בעברית המותאם לקהל הישראלי.

טלפונים חכמים ומכשירים מבוססי iOS כמו אייפון, אייפוד, אייפד עליהם מותקנת אפליקציית קריאה כגון iBooks או סטאנזה תומכים בספרים בעברית.

באופן דומה, טלפונים חכמים וטאבלטים מבוססי מערכת הפעלה אנדרואיד כמו סדרת סמסונג גלקסי S, סמסונג גלקסי טאב, HTC Flyer ואחרים תומכים בקריאת ספרים בעברית כאשר מותקנת עליהם אפליקציית קריאה מתאימה כמו אפליקציית הליקון, אוברדרייב מדיה קונסול או מון רידר.

## ראו גם
* E-learning

## קישורים חיצוניים

* 
* 
* 
* הסבר על קוראי ספרים אלקטרוניים באתר mio4u

## הערות שוליים

קטגוריה:התקני קלט-פלט
קטגוריה:ספר אלקטרוני
קטגוריה:מכשירי אלקטרוניקה בידורית
פיזיקה תאורטית

[300px|ממוזער|שמאל|המחשה ויזואלית של [חור תולעת|חור התולעת של שוורצשילד.

קיומה של התופעה נובע ממודלים מתמטיים ומתורת היחסות הכללית אם כי היא לא נצפתה או אומתה על ידי ניסוי.]]
**פיזיקה תאורטית** היא ענף בפיזיקה המשתמש במודלים מתמטיים ומערכות פיזיקליות מופשטות כדי לתאר ולנבא התנהגות של מערכות פיזיקליות טבעיות. זאת בניגוד לפיזיקה ניסויית המשתמשת בכלים ניסויים כדי לבדוק מערכות אלו.

התקדמות המדע תלויה באופן כללי ביחס בין מחקרים ניסויים לבין התאוריה. במקרים מסוימים, התאוריה מוגבלת על ידי כללים מתמטיים ומשאירה מעט משקל לתצפיות ותוצאות מחקר. לדוגמה כאשר פיתח אלברט איינשטיין את תורת היחסות הכללית, היה מוטרד מכך שטרנספורמציות לורנץ משאירות את משוואות מקסוול אינווריאנטיות, אך היה חסר עניין בניסוי מייקלסון-מורלי של מעבר כדור הארץ באתר (פיזיקה). מצד שני זכה בפרס נובל על הסבר האפקט הפוטואלקטרי, אשר היה עד אז אוסף תצפיות מחוסרות תאוריה שתסביר אותן.

## היסטוריה

## תאוריות מרכזיות
* תרמודינמיקה של חור שחור
* מכניקה קלאסית
* שימור אנרגיה
* חומר אפל
* יחסות פרטית
* יחסות כללית
* פיזיקה גרעינית
* תורת המיתרים
* קוסמולוגיה
* תורת הקוונטים:
** מכניקה קוונטית
** כרומודינמיקה קוונטית
** מחשוב קוונטי
** אלקטרודינמיקה קוונטית
** אלקטרוכימיה קוונטית
** כבידה קוונטית
* מצב מוצק
* מכניקה סטטיסטית

## קישורים חיצוניים

* 

## הערות שוליים

*
החג של החגים

[300px|ממוזער|חגיגה של אורות וצבע ב[המושבה הגרמנית (חיפה)|מושבה הגרמנית בחיפה במסגרת חגיגות החג של החגים, 24 בדצמבר 2021]]
[שמאל|ממוזער|250px|קונצרט של מוזיקה ליטורגית במסגרת הפסטיבל ב[כנסיית יוחנן המטביל. מוזיקה של שמש וכוכבים מגניפיקט, מיסה ומוזיקה עממית ודתית מפרו]]
שמאל|ממוזער|250px|מראות רחוב במסגרת הפסטיבל
[250px|ממוזער|[כיכר אונסק"ו לסובלנות ושלום מוארת עם 3 פסלים מוארים]]

**החג של החגים**  (בערבית: **مهرجان عيد الأعياد**, בתעתיק מדויק: **מהרג'אן עיד אלאעיאד**, מילולית: "פסטיבל חג החגים") הוא פסטיבל הנערך בעיר חיפה מדי שנה, במהלך חודש דצמבר. הוא נועד לבטא את אופייה של חיפה כעיר בעלת אוכלוסייה מעורבת, שבה חיים במשותף בני כל הדתות ולקדם דו-קיום וסובלנות ביניהם.

שמו של הפסטיבל מבטא את כוונתו לציין את החגים הדתיים החלים בחודש דצמבר ובסמוך לו – חג החנוכה היהודי, חג המולד הנוצרי (החלים בסמוך זה לזה), חודש הרמדאן ועיד אל-פיטר או חג הקורבן האסלאמיים (החלים במועדים משתנים על פני השנה האזרחית ויכולים לחול בחודש דצמבר, על פי הלוח המוסלמי).

## היסטוריה ואירועים
פעילויות הפסטיבל נערכות בסופי השבוע (ימי שישי ושבת) של חודש דצמבר. הן מתקיימות באתרים שונים בעיר, אך מרביתן נערכות בשכונת ואדי ניסנאס ובשכונת המושבה הגרמנית הסמוכה אליה. בימי הפסטיבל פתוחים מוזיאוני העיר בחינם לכל המבקרים.

הפעילויות כוללות מופעי במות, תהלוכות, הצגות, קונצרטים של מוזיקה מתקופות הבארוק והרנסאנס, תערוכות אמנות ומיצגי רחוב, סיורים וכנסים, ירידים ושווקים ופעילויות מיוחדות לילדים.

בשנת 2010 במרכז המושבה הגרמנית הוצג לראשונה מיצג של עץ חג המולד. העץ נבנה על ידי המעצבת התעשייתית הדס איצקוביץ במשך חודש ימים. גובהו של עץ הבקבוקים היה 12 מטרים, והוא היה עשוי מ-5,480 בקבוקי פלסטיק משומשים, שהושלכו על ידי תושבים ברחבי העיר למכולות האיסוף הקבועות למיחזור בקבוקים. מאז התחילה מסורת הצגת עץ חג המולד כל שנה מחדש כחודש ימים בתאריכים הפסטיבל. במשך 3 השנים הראשונות הוצג ברציפות עץ הבקבוקים המקורי ולאחר מכן על אותה תשתית של העץ מציגים עיצובים שונים כל שנה מחדש.

את הפסטיבל מארגנים עיריית חיפה, המרכז היהודי-ערבי "בית הגפן" וועד תושבי ואדי ניסנאס. את הקונצרטים הליטורגיים מארגן "החוג למוזיקה קאמרית חיפה" בראשותו של פרופסור עמוס לניר. הפסטיבל נערך מדי שנה מאז שנת 1993.

בדצמבר 2021 הרחיבה עיריית חיפה את האירועים לשני מוקדים עיקריים. מוקד במושבה הגרמנית במסגרתו הואר כל קטע רחוב שדרות הציונות מכיכר המגינים ועד כיכר אונסק"ו לסובלנות ושלום בכניסה לגנים הבהאיים בפנסי אורות תלויים לרוחב האורות, כולל חנוכיות ואלמנטים קישוטיים אחרים. בכיכר בפינת המגינים ושדרות הציונות הוצבו 3 פסלים מוארים" עץ חג המולד, חנוכיה וסמל מוסלמי עם סהר מעליו. בכיכר הסובלנות שמו 3 פסלים מוארים של חנוכייה, כוכב בית לחם וסמל של סהר.

## ראו גם
* חנוכריסמס
* סינקרטיזם

## קישורים חיצוניים

* 
*  

## הערות שוליים

חג של החגים
קטגוריה:ואדי ניסנאס
קטגוריה:שדרות בן-גוריון (חיפה)
מקלע M60

**מקלע M60** הוא מקלע בינוני רב-תכליתי אשר פותח בארצות הברית, הוא הוכנס לשימוש בשנת 1957 ונמצא כיום בשירות במספר מדינות סביב העולם. 

בארצות הברית ה-M60 הוחלף עד העשור השני של המאה ה-21 על ידי מקלע ה-M240 ומקלע ה-M249.

## פיתוח ושימוש
פיתוח המקלע החל לקראת סוף שנות ה-40 של המאה ה-20 כתחליף למקלע הM1919 בראונינג והרובה בראונינג אוטומטי בתפקיד מקלע כיתתי ומקלע בינוני. עיצוב המקלע נשען בעיקר על מקלעי הצבא הגרמני של מלחמת העולם השנייה; ה-MG 42 וה-FG42. בשנת 1957 הוכנס לשירות בזרועות השונים של צבא ארצות הברית, כאשר הוא הועדף על פני ה-FN MAG הבלגי. המקלע שימש בצבא ארצות הברית כמקלע כיתתי בחיל רגלים ומקלע רכוב על שלל כלי הרכב וכלי התעופה של הצבא במהלך מלחמת וייטנאם ועימותים נוספים. במהלך שנות ה-80 של המאה ה-20 החל המקלע בתהליך יציאה משימוש הצבא כאשר ביחידות הרגלים הוחלף על ידי מקלע ה-M249 אך נשאר בשימוש כמקלע רכוב ברבים מכלי הרכב של הצבא.

החל משנות ה-90 של המאה ה-20, מקלע ה-M60 הוחלף כמעט בכל שימושיו על ידי מקלעי ה-M240 וה-M249 (שניהם תוצרת FN Herstal הבלגית), כאשר נותר בשימוש בכמויות קטנות בחיל הים האמריקאי, משמר החופים האמריקאי, מספר יחידות מיוחדות ומספר יחידות מילואים, עד שיצא משירות באופן סופי במהלך שנות ה-10 של המאה ה-21.

מקלע ה-M60 שימש בשירות מדינות שונות בעולם אשר קנו או ייצרו אותו ברישיון, ביניהם, קוריאה הדרומית, ירדן, אוסטרליה, יוון, מספר מדינות ביבשת אפריקה ובאמריקה הלטינית.

## דגמים
* **M60**: הדגם הבסיסי אשר הוכנס לשימוש בשנת 1957.
** **M60E2**: דגם אשר שימש כמקלע רכוב ומקביל אשר הופעל באופן אלקטרוני.
** **M60B**: דגם קצר יותר אשר פותח לירי ממסוק אך באופן לא רכוב (ללא חיבור לקנה).
** **M60C**: דגם אשר שימש כמקלע רכוב על כלי תעופה אשר הופעל באופן אלקטרוני על ידי הטייס.
** **M60D**: דגם המקלע להרכבה על קנה ברכב או מסוק אשר הופעל על ידי מקלען.
** **M60E3**: דגם אשר פותח בשנת 1986 כשיפור הדגם המקורי להפעלה במסגרת חיל הרגלים. הדגם היה קל יותר, הוא כלל ידית נשיאה, דורגלים וקנה משודרג.
** **M60E4**: דגם משודרג אשר מתקן מספר בעיות בדגמים הקודמים כגון עמידות המקלע.
*** **MK 43 Mod 0**: דגם אשר פותח עבור אריות הים וחיל הים האמריקאי, בעל קנה קצר יותר ושדרוגים נוספים.
*** **MK 43 Mod 1**: בעיקר הוספה של מסילות ושינוי צורת המתפסים.

## קישורים חיצוניים

* תיאור המקלע באתר גלובל סקיוריטי 
* תיאור המקלע ודגמיו באתר FAS 

קטגוריה:מקלעים אמריקאיים
קטגוריה:מקלעים רב-תכליתיים
ביטוש דוידוב

**בִּיטוּש דוידוב** (בבולגרית: Битуш Давидов; 1905 – 8 בינואר 1976) היה במאי תיאטרון, שחקן, מחזאי, זמר אופרה ופסנתרן יהודי בולגרי ובהמשך ישראלי.

## ביוגרפיה
דוידוב נולד בשנת 1905 בסופיה בירת נסיכות בולגריה במשפחה אמידה. למד בבית הספר לדרמה וקונסרבטוריון בסופיה והיה פסנתרן בתזמורת הנוער. לאחר לימודי התיכון נסע לגרמניה ללמוד הנדסת טקסטיל ושירה. הוא השתלם בבימוי אצל מקס ריינהרדט, ובשנים 1931–1933 שיחק בתיאטרון העירוני בדיסלדורף. 

לאחר עליית הנאצים לשלטון ב-1933 חזר דוידוב לבולגריה והפך לאחד מזמרי האופרטה המפורסמים ביותר ממוצא יהודי-בולגרי. הוא שיחק בתפקידים ראשיים ונחשב לאחד המתורגמנים הטובים של האופרטה האוסטרו-הונגרית בבולגריה. דוידוב היה מחזאי ובמאי של התיאטרון היהודי הראשון בבולגריה. כן כתב ליברטות שזכו להצלחה. 

בשנת 1949 עלה דוידוב לישראל ועסק בבימוי, כתיבה ומשחק בתעשיית התיאטרון בישראל. הוא שיחק וביים בעיקר באופרטות מאת אמריך קלמן, פרנץ להר, ז'אק אופנבך ויוהאן שטראוס. שיחק בתיאטראות "דו-רה-מי" ו"האהל".
בשנת 1965 הקים עם האמרגן נתן גלבוע את "תיאטרון מחזמר", שהעלה הפקות משותפות של זמרים ישראלים ואורחים. בראשית שנות ה-70 הוא ביים את המחזמר לילדים שמלת השבת של חנה'לה של תיאטרון מארץ עוץ.

ב-1971 שיחק בסרט התרנגול בבימויו של אורי זוהר ובסרט אריאנה בבימויו של ג'ורג' עובדיה.

דוידוב היה נשוי לגרטה, והשניים היו הורים לבת, טלילה (טילי).
דוידוב נפטר בתל אביב ב-1976.

ב-1977 ראה אור קובץ לזכרו שערכה אלמנתו גרטה דוידובה ביחד עם רפאל בן-שושן, אהרון אסא ואלברט בני.

## יצירותיו
**לברית לאופרטות שכתב:**
*הטס של סבו
*בראבו מיסטר צ'אן
*ז'וז'י
*החזיקי את עצמך
*אריקה
*הדון ז'ואניות
*אלמנת הזהב

**הצגות - משחק:**
*סילווה, נסיכת הצ'רדש
*האלמנה העליזה
*ארץ החיוכים
*פרח הוואי
*ויקטוריה וההוזר שלה
*שושנת איסטנבול (1954)
*חופשה בוונציה 
*ובאל בסבוי (1955)
*שולמית 
*הרוזנת מריצה
*שערורייה בגימנסיה

**הצגות - בימוי:**
*תשבץ (1950)
*אופנבך בתל אביב
*יום מנוחה
*בני המיניסטר
*יורשים עליזים
*רוח שובבה
*מיליון דולר
*הרוזנת מריצה
*ויקטוריה וההוזר שלה
*סילבה
*בית מרגוע
*שושנת איסטנבול
*חופשה בוונציה
*אבא שלי
*ברון הצוענים
*חלום הואלס
*שנת הבגרות (1960)
*בת הטוחן
*המעפיל הקטן
*שעון האמת
*קופיקו
*פצפונת ואנטון
*דוליטל הרופא
*שלושת המוסקטרים
*היידי בת ההרים (1969)
*אולי תשארי לארוחת בוקר (1974)

**הצגות - כתיבה:**
*שעת האמת (על צרלי צ'פלין)
*עלילות עוץ וגוץ
*לי לה לו (גם ביים)
*אופנבך בתל אביב (גם ביים)
*תשבץ (גם ביים)

**תיאטראות שביים בהם:**
*המטאטא (1949-1953)
*לי-לה-לו (1950)
*דו-רה-מי (1957-1953)
*התיאטרון המוזיקלי
*האהל
*תליל – תיאטרון לילדים ליד מרכז הגננות

## לקריאה נוספת

* 'ביטוש דוידוב', בתוך: יהושע יפה-נוף**, אמנים בישראל**, תל אביב: יסוד, 1959.


* Грети Давидова [и др] (редакционна комисия), *Битуш Давидов: живот и творчество* / **ביטוש דוידוב: חיים ויצירה**, Тел-Авив-Яфо: Граждански комитет за овековечаване паметта на Битуш Давидов, 1977.


## קישורים חיצוניים

* 
* דוידוב בדף מידע אודות בולגריה, באתר Centropa
* 

## הערות שוליים

קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:מחזאים ישראלים
קטגוריה:זמרי אופרה ישראלים
קטגוריה:פסנתרנים ישראלים
קטגוריה:ישראלים ילידי בולגריה
קטגוריה:עולים לאחר קום המדינה: 1948–1950
קטגוריה:תיאטרון המטאטא
קטגוריה:אישים הקבורים בבית העלמין הדרום
קטגוריה:ישראלים שנולדו ב-1905
קטגוריה:ישראלים שנפטרו ב-1976
אגרות משה

**אגרות משה** היא סדרת ספרי שאלות ותשובות שכתב הרב משה פיינשטיין בנושאי הלכה, הנחשבת ליצירתו העיקרית והחשובה ביותר. הסדרה כוללת 9 כרכים וכרך מפתחות.

## הסדרה
הסדרה כוללת תשובות הלכתיות שכתב הרב משה פיינשטיין לשאלות שנשאל עליהן. הסדרה מהווה אבן דרך בפסיקה ההלכתית, ובהתייחסות ההלכתית לבעיות החדשות, כגון טכנולוגיה ורפואה. הסדרה מסודרת על פי סימני השולחן ערוך.

שבעה כרכים מסדרה זו הדפיס בחייו. הכרך השמיני והתשיעי יצאו לאור לאחר פטירתו, על ידי חתנו, הרב משה דוד טנדלר, וחתנו של הרב טנדלר, הרב שבתי רפפורט. יש שטענו כי כרכים אלו כוללים דברים שלא רצה להדפיס והיו בגדר הוראת שעה.

הרב דניאל אידנסון פרסם ספר בשם "**יד משה**" המכיל מפתחות לכל סדרת השו"ת.

## פסיקות משמעותיות
* התיר במקרים מסוימים הפריה מלאכותית של אישה מזרע של גבר לא יהודי, דבר שאחרים ראו בו איסור לא תנאף.
* התיר לצרף מחלל שבת למניין בתנאים מסוימים, כאשר הוא מביא ראיה מהמרגלים.
* בניגוד לאיסור המקובל על חלב נוכרי, התיר חלב נוכרי (בארצות הברית בלבד) בשל הפיקוח הקפדני של הממשלה על חלב.
* התיר לשים את רוב סוגי ספרי הקודש במכלי מיחזור נייר, מלבד "חומשים וספרי תנ"ך, שבהם נמצאים שמות, וכן סידורים מאלו שמדפיסים בשמות ממש"
* קבע שטקס בת המצווה הוא "רק דברי רשות והבל בעלמא ואין שום מקום להתיר לעשות זה בבית הכנסת", והוסיף כי אם היה לו הכח, היה מבטל גם את אירועי בר המצווה של הבנים.

## הכרכים
* הכרך הראשון יצא לאור בשנת ה'תשי"ט, ועוסק בטור אורח חיים.
* הכרך השני יצא לאור בשנת ה'תשי"ט, ועוסק בטור יורה דעה.
* הכרך השלישי יצא לאור בשנת ה'תשכ"א, ועוסק בטור אבן העזר.
* הכרך הרביעי יצא לאור בשנת ה'תשכ"ד, ועוסק בטורים חושן משפט, אורח חיים ואבן העזר.
* הכרך החמישי יצא לאור בשנת ה'תשל"ב, ועוסק בטורים יורה דעה, אורח חיים ואבן העזר.
* הכרך השישי יצא לאור בשנת ה'תשמ"ב, ועוסק בטורים אורח חיים ויורה דעה.
* הכרך השביעי יצא לאור בשנת ה'תשמ"ה, ועוסק בטורים אבן העזר וחושן משפט.
* הכרך השמיני יצא לאור בשנת ה'תשנ"ב, ועוסק בטורים אורח חיים ויורה דעה.
* הכרך התשיעי יצא לאור בשנת ה׳תשע״א, ועוסק בכל חלקי השולחן ערוך וגם בקדשים וטהרות. 

## לקריאה נוספת
*יהודה זוסמן, **ודברת בם... וכתבתם אותם - משנת פסיקותיו של הרב משה פיינשטיין: השוואת דברות משה לאגרות משה**, עבודת גמר (מ"א), אוניברסיטת בר-אילן, תשס"ח.
*הרב יצחק רונס, הערכתו של האגרות משה למכותביו – בחינת הפתיחות לתשובותיו, **[[ירחון האוצר]]**, גיליון לא, עמ' רצז - ש
*יואב שורק ויוסף יצחק ליפשיץ, **הרב משה פיינשטיין - חלב גוי**, הוצאת ראובן מס, ירושלים תשס"ז. 
*הרב שבתי רפפורט, זכרו תורת משה עבדי – לדרכו של הגר"מ פיינשטיין בפסיקה בשאלות זמננו, כתב העת **ממלכת כהנים וגוי קדוש**, הוצאת ראובן מס, ירושלים תשנ"ז, עמ' 366 - 384
*הראל גורדין, **הרב משה פיינשטיין: הנהגה הלכתית בעולם משתנה**, הוצאת מכללת הרצוג - תבונות, תשע"ח.

## קישורים חיצוניים
* 
* 
* 
* 
* 
* 
* 
* 
* 

## הערות שוליים

קטגוריה:ספרי שאלות ותשובות: אחרונים
The Vertigo of Bliss

**The Vertigo of Bliss** הוא אלבומה השני של להקת הרוק האלטרנטיבי הסקוטית ביפי קליירו אשר יצא ב-16 ביוני 2003.

עטיפת האלבום עוצבה על ידי מילו מנרה. היא הייתה במחלוקת, אך זכתה גם לשבחים.
## רשימת שירים
כל השירים נכתבו והולחנו על ידי סיימון ניל, ג'יימס ג'ונסטון ובן ג'ונסטון.

# Bodies in Flight" - 5:17"
# 3:41 - "The Ideal Height"
# With Aplomb" - 5:29"
# A Day of..." - 2:24"
# Liberate the Illiterate / A Mong Among Mingers" - 5:28"
# Diary of Always" - 4:04"
# 4:02 - "Questions and Answers"
# 4:26 - "Eradicate the Doubt"
# 3:36 - "When the Faction's Fractioned"
# 5:28 - "Toys, Toys, Toys, Choke, Toys, Toys, Toys"
# 6:43 - "All the Way Down: Prologue / Chapter 1"
# 3:25 - "A Man of His Appalling Posture"
# 8:01 - "!Now the Action is on Fire"
# 1:37 - "Ewen's True Mental You" (שיר חבוי מתחיל בדקה 6:24 של השיר הקודם)

השירים "The Ideal Height", "Questions and Answers", "Toys, Toys, Toys, Choke, Toys, Toys, Toys"ו "Eradicate the Doubt" יצאו כסינגלים.

## ביסיידים מהאלבום

# And With the Scissorkick Is Victorious" - 5:24"
# Do You Remember What You Came for" - 3:31"
# Good Practice Makes Permanent" - 4:19"
# Let's Get Smiling" - 3:04"
# Muckquaikerjawbreaker" - 4:10"
# I Hope You're Done" - 3:40"
# Ewans True Mental You" - 1:24"
# Convex, Concave" – 4:19" (חי בלונדון, אנגליה, 14 ביוני 2003)
# 3:18 – "57" (חי בלונדון, אנגליה, 14 ביוני 2003)
# Now the Action is on Fire!" – 6:22" (חי בלונדון, אנגליה, 14 ביוני 2003)
# Eradicate the Doubt" – 4:26" (חי בלונדון, אנגליה, 14 ביוני 2003)
# "The Ideal Height" (חי בלונדון, אנגליה, 14 ביוני 2003)
# "Justboy" (חי בלונדון, אנגליה, 14 ביוני 2003)

## הערות שוליים

## קישורים חיצוניים

קטגוריה:אלבומים באנגלית
קטגוריה:אלבומי רוק אלטרנטיבי
Infinity Land

**Infinity Land** הוא אלבומה השלישי של להקת רוק אלטרנטיבי הסקוטית, ביפי קליירו שיצא ב-4 באוקטובר 2004.

## רשימת שירים
כל השירים נכתבו והולחנו על ידי סיימון ניל, ג'יימס ג'ונסטון ובן ג'ונסטון.

# 5:10 – "Glitter and Trauma"
# 2:39 – ""Strung to Your Ribcage
# 4:13 – "My Recovery Injection"
# 2:58 – "" Got Wrong
# 3:09 – " The Atrocity"
# 3:50 – " Some Kind of Wizard"
# 5:47 – "" Wave Upon Wave Upon Wave
# 4:39 – "Only One Word Comes to Mind"
# 1:24 – " There's No Such Man as Crasp"
# 4:50 – "There's No Such Thing as a Jaggy Snake"
# 3:54 – "" The Kids from Kibble and the Fist of Light
# 3:30 – " The Weapons Are Concealed"
# 25:31 – " Pause It and Turn It Up"
# 1:25 – " Tradition Feed" (שיר חבוי, מתחיל בדקה 24:27 של השיר הקודם)
 
השירים "Glitter and Trauma", "My Recovery Injection", "Only One Word Comes to Mind"ו "There's No Such Thing As A Jaggy Snake" יצאו כסינגלים.

## ביסיידים באלבום

# 4:20 – " Bonanzoid Deathgrip"
# 3:23 – " Stars and Shites"
# 2:22 – " Go Your Own Way"
# 2:58 – " Its Always the Quiet Ones"
# 6:29 – " Corfu"
# 4:09 – " Drown in a Natural Light"
# 3:53 – " Gently"
# 1:25 – " Tradition Feed"
# 3:14 – " Diary of Always- אקוסטי" (הגרסה המקורית הופיעה באלבום ("The Vertigo Of Bliss"

## קישורים חיצוניים

קטגוריה:אלבומים באנגלית
קטגוריה:אלבומי רוק אלטרנטיבי
המנון בוסניה והרצגובינה

**ההמנון הלאומי של [[בוסניה והרצגובינה]]** (בבוסנית: **Državna himna Bosne i Hercegovine**) אומץ ב-25 ביוני 1999, עם חקיקתו של חוק ההמנון הלאומי של בוסניה והרצגובינה. ההמנון החליף את ההמנון הקודם, "האחת והיחידה" (Jedna si jedina). מנגינת ההמנון, אשר בתחילה היה ללא מילים, הולחנה על ידי דושאן שסטיץ' ונקראה "אינטרמצו", כותרת שעדיין משמשת לעיתים עבור שם ההמנון. המילים נכתבו על ידי שסטיץ' ובנימין איסוביץ', התקבלו על ידי ועדה פרלמנטרית בפברואר 2009, ובסופו של דבר לא אושרו באופן רשמי. ניסיונות נוספים לקבוע מילים רשמיות להמנון נעשו בשנים 2016 ו-2018, אך לא הצליחו.

## מילות ההמנון

## ראו גם

## קישורים חיצוניים

## הערות שוליים

קטגוריה:בוסניה והרצגובינה: סמלים לאומיים
בוסניה והרצגובינה
קטגוריה:שירים המעורבים במחלוקות הקשורות לפלגיאט
הקרב השני על האיזונצו

**הקרב השני על נהר [[סוצ'ה|איזונצו]]** (איטלקית: **Seconda battaglia dell'Isonzo**)מתוך סדרת קרבות הנהר איזונצו, הוא קרב שהתקיים בין 17 ביולי עד 3 באוגוסט 1915, בין ממלכת איטליה לאוסטרו-הונגריה, במסגרת החזית האיטלקית במלחמת העולם הראשונה.

## רקע
לאחר כישלון הקרב הראשון על האיזונצו, שבועיים קודם לכן, החליט לואיג'י קאדורנה, המפקד העליון של הכוחות האיטלקיים, על דחיפה חדשה נגד הקווים האוסטרו-הונגרים בתמיכה ארטילרית כבדה יותר.

התוכניות הכוללות של המתקפה האיטלקית כמעט ולא שונו על ידי תוצאות הקרב הקודם, מלבד תפקידה של הארמייה השנייה של הגנרל פרוגוני, שהפעם, על הנייר, לבצע רק התקפות הפגנתיות בכל חזיתו. התפקיד העיקרי, שהוטל על הארמייה השלישית של הדוכס מאוסטה, היה לכבוש את הר סן מיקלה ואת הר קושיך, לחתוך את קו האויב ולפתוח את הדרך לגוריציה.

הטקטיקה של הגנרל קאדורנה הייתה פשוטה כמו שהייתה קשוחה: לאחר הפצצה ארטילרית כבדה חייליו היו אמורים להתקדם בהתקפה חזיתית נגד הקו האוסטרו-הונגרי, להתגבר על גדרות התיל של האויב, ולתפוס את השוחות. חוסר הספיקות של חומרי מלחמה - מרובים, לפגזי ארטילריה, למספריים לחיתוך תיל - ביטלה את העליונות המספרית של האיטלקים.

## מהלך הקרב
המתקפה החלה בהפגזת תותחים רצופה של יומיים. הארמייה האיטלקית השלישית אמורה הייתה לפרוץ לכיוון מונטה סאן מיכלה, בעוד הארמייה השנייה אמורה הייתה לכבוש את גוריציה וטולמיין. האיטלקים הצליחו לכבוש רק אזור באורך ארבעה קילומטרים וברוחב 100-500 מ'. גם ליד פודגורה ובהר קרן הם הצליחו לתפוס רק נקודה אחת (נקודת גובה מס' 2163).

רמת קארסט הייתה המקום שבו התקיימה סדרה מתישה של קרבות בהשתתפות הארמיות השנייה והשלישית האיטלקיות, עם אבדות קשות משני הצדדים. כידונים, חרבות, סכינים וגרוטאות מתכת ופסולת שונים שימשו כולם בתגרה המפחידה. דיוויזיית הרגלים ה-20 האוסטרו-הונגרית של הונווד איבדה שני שלישים מעוצמתה האפקטיבית ונותבה עקב שילוב של התקפות הצבא האיטלקי הרצופות והשטח הלא נוח.

ב-25 ביולי כבשו האיטלקים את יער קפוצ'יו, עמדה ממערב להר סן מיקלה, שלא היה תלול במיוחד אבל שלט על שטח די גדול כולל ראש הגשר האוסטרו-הונגרי של גוריציה מדרום. הר סן מיקלה הוחזק לזמן קצר על ידי כוחות איטלקיים, אך נשבה מחדש במהלך התקפת נגד נואשת על ידי קולונל ריכטר, שפיקד על קבוצת רגימנטים מובחרים.

בקטע הצפוני של החזית, האלפים היוליאניים, הצליחו האיטלקים לעקוף את הר בטוניצה מעל קובאריד (קפורטו), שיהיה לו ערך אסטרטגי חשוב בקרבות עתידיים.

הקרב התפוגג כאשר לשני הצדדים אזלה התחמושת. סך הנפגעים במהלך הקרב שנמשך שלושה שבועות היה כ-91,000 איש, מתוכם 43,000 איטלקים ו-48,000 אוסטרו-הונגרים.

## מהלך הקרב
המתקפה החלה בהפגזת תותחים רצופה של יומיים. הארמייה האיטלקית השלישית אמורה הייתה לפרוץ לכיוון מונטה סאן מיכלה, בעוד הארמייה השנייה אמורה הייתה לכבוש את גוריציה וטולמיין. האיטלקים הצליחו לכבוש רק אזור באורך ארבעה קילומטרים וברוחב 100-500 מ'. גם ליד פודגורה ובהר קרן הם הצליחו לתפוס רק נקודה אחת (נקודת גובה מס' 2163).

הקרב גווע מעצמו כאשר אזלה תחמושתם של שני הצדדים - הן נשק קל והן ציוד לתותחים.

## קישורים חיצוניים

קטגוריה:קרבות נהר איזונצו
הקרב השלישי על האיזונצו

**הקרב השלישי על נהר [[איזונצו]]** מתוך סדרת קרבות הנהר איזונצו, התקיים בין 18 באוקטובר ועד 4 בנובמבר 1915, בין איטליה לאוסטרו-הונגריה.

## מהלך הקרב
האיטלקים פרצו בין קרן ובין הים. המטרות היו זהות לאלה של הקרב השני על האיזונצו. הפריצה בכיוון סאן מיכלה שוב נכשלה, ומתחת לרמה של דוברדו הם הצליחו לתפוס רק כמה עמדות. ההתקפות שכוונו בו בזמן כנגד פליטש (פלצו), טולמיין  וגוריצה התמוטטו תוך אבדות קשות.

## קישורים חיצוניים

איזונצו 03
הקרב הרביעי על האיזונצו

**הקרב הרביעי על נהר [[איזונצו]]** מתוך סדרת קרבות הנהר איזונצו, התקיים בין 10 בנובמבר ועד 14 בדצמבר 1915, בין איטליה ובין האימפריה האוסטרו-הונגרית. הקרב הזה מכונה גם 'הקרב למען הפרלמנט' משום שהמפקד האיטלקי, גנרל לואיג'י קאדורנה (Cadorna) רצה להגיע להישג כלשהו לפני מועד תחילת ישיבות הפרלמנט האיטלקי, שכן המפלות והאבדות שנגרמו עד לעת הזאת איימו להביא את איטליה למשבר פוליטי פנימי.

## מהלך הקרב
בהתקפה מאסיבית ניסתה איטליה שוב לכבוש את רמת דוברדו ואת גוריצה. גוריצה נהרסה כמעט עד היסוד באש התותחים האיטלקיים. גם המתקפה הזו לא הביאה את ההצלחה המקווה, שכן כל ההתקפות האיטלקיות נהדפו. עם תחילת החורף הפסיק גנרל קדורנה את ההתקפות. 

## קישורים חיצוניים

איזונצו 04